POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskega goriva, ki se uporabljata v cestnem prometu v Evropski uniji: deveto letno poročilo (leto poročanja 2010)

Povzetek

Direktiva 98/70/ES[1] z vidika zdravja in okolja določa minimalne tehnične specifikacije za gorivo, ki se uporablja za vozila, opremljena z motorji na prisilni vžig in motorji na kompresijski vžig. Kakovost goriva je pomembna za okolje, saj vpliva na emisije onesnaževal iz motorja in s tem na kakovost zraka. Prav tako vpliva na to, koliko truda in sredstev morajo proizvajalci vložiti, da bi izpolnili zahteve glede mejnih vrednosti emisij onesnaževal in toplogrednih plinov.

Zaradi neupoštevanja specifikacij za gorivo se lahko povečajo emisije (presežne količine kisikovih spojin lahko na primer povečajo emisije NOx) ter poškodujejo motor in sisteme za naknadno obdelavo izpušnih plinov (presežne količine žvepla na primer škodujejo katalizatorjem), kar povečuje onesnaževanje zraka. Za zagotavljanje skladnosti s standardi kakovosti goriva, ki so obvezni na podlagi navedene direktive, morajo države članice uvesti sisteme spremljanja kakovosti goriv.

Člen 8 Direktive 98/70/ES določa, da mora Komisija objaviti letno poročilo o kakovosti goriva v državah članicah. V tem devetem poročilu Komisije so povzeti posredovani zbirni podatki držav članic o kakovosti motornega bencina in dizelskega goriva ter njihovih prodanih količinah v letu 2010. Vse države članice so predložile popolno poročilo za leto 2010. Nekatere so ga predložile po zahtevanem roku 30. junija.

Pravočasnost oddajanja poročil je bila nekoliko slabša kot leta 2009, pri čemer je 17 držav članic poročilo za leto 2010 oddalo pred rokom, medtem ko je bilo od ostalih desetih poročil pet prejetih najmanj tri mesece po roku za oddajo poročila.

Na podlagi podatkov o spremljanju kakovosti goriva iz leta 2010 je mogoče ugotoviti, da so se specifikacije za motorni bencin in dizelsko gorivo iz Direktive 98/70/ES na splošno upoštevale, pri čemer je bilo ugotovljenih nekaj prekoračitev. Pri motornem bencinu so bile ugotovljene prekoračitve povezane predvsem s parametri raziskovalno/motorsko oktansko število (RON/MON)[2], parni tlak v poletnem obdobju[3], destilacija/izparevanje pri 100/150 °C[4] in največja vsebnost žvepla. Pri dizelskem gorivu so bile prekoračitve ugotovljene predvsem v zvezi s parametri vsebnost žvepla, destilacijska točka 95 % in cetansko število.

Ker so prekoračitve razmeroma redke, večina držav članic pa ukrepa tako, da gorivo, ki ni v skladu z zahtevami, umakne iz prodaje, Komisija ni seznanjena z nobenimi negativnimi učinki na emisije vozil ali delovanje motorja. Vendar Komisija poziva države članice k nadaljnjemu ukrepanju, da se zagotovi popolna skladnost in da se takšne težave ne bi pojavile v prihodnosti.

Nizka vsebnost žvepla prispeva k zmanjševanju onesnaženosti zraka in uvajanju novih tehnologij motorjev. S 1. januarjem 2009 je začela veljati nova specifikacija za cestna goriva za motorna vozila, ki omejuje vsebnost žvepla za vsa cestna goriva za motorna vozila v EU na 10 ppm (goriva brez žvepla). To je drugo leto poročanja od začetka veljavnosti te zahteve, pri čemer je bila povprečna vsebnost žvepla leta 2010 še naprej manjša od navedene stopnje, kot je prikazano v preglednici 1:

Preglednica 1: Letni trend povprečne vsebnosti žvepla v motornem bencinu in dizelskem gorivu

EU || Povprečna vsebnost žvepla, v ppm*

Gorivo/leto || 2002 || 2003* || 2004* || 2005* || 2006** || 2007*** || 2008*** || 2009*** || 2010

Motorni bencin || 51 || 37 || 38 || 19 || 18 || 18 || 14 || 6 || 6

Dizelsko gorivo || 169 || 125 || 113 || 25 || 22 || 23 || 18 || 8 || 7,5

*Razen Francije, ki ni predložila poročila v obdobju 2003–2005. *Razen Malte, ki ni predložila poročila leta 2006.

***Razen Luksemburga, ki ni predložil poročila v letih 2007 in 2008, leta 2009 pa ni sporočil vseh podatkov.

Nacionalni sistemi spremljanja kakovosti goriv se še vedno zelo razlikujejo. Kljub temu se pričakuje, da bodo zahteve Direktive prispevale k enotnosti in izboljšanju kakovosti poročanja.

2. Uvod

Specifikacije za motorni bencin in dizelsko gorivo, ki se prodajata v Evropski uniji, so določene v Direktivi 98/70/ES. Države članice morajo v skladu z Direktivo sporočiti zbirne podatke o kakovosti goriv, prodanih na njihovih ozemljih. Od leta 2004 morajo o svojem spremljanju poročati v skladu z evropskim standardom EN 14274[5] ali sistemi z enako stopnjo zanesljivosti. Člen 8 Direktive 98/70/ES, kakor je bil spremenjen s členom 1(5) Direktive 2003/17/ES, določa, da mora Komisija objaviti rezultate poročanja držav članic o kakovosti goriva. V skladu z navedeno zahtevo so v tem devetem poročilu Komisije povzeti podatki o kakovosti motornega bencina in dizelskega goriva ter prodani količini v EU leta 2010. Poročila iz prejšnjih let so na voljo na spletnih straneh Komisije[6].

3. Nacionalni sistemi spremljanja

Z Odločbo Komisije 2002/159/ES in evropskim standardom EN 14274 se je povečala uporabnost informacij in olajšala analiza trendov v zvezi z gorivi v EU. Kakovost zasnove sistemov spremljanja, skladnost z mejnimi vrednostmi in predložene informacije se še naprej izboljšujejo. Vendar so na nekaterih ključnih področjih še vedno potrebne izboljšave, in sicer:

Države članice se spodbuja k nadaljnjemu izboljšanju pravočasne predložitve poročil. Več držav članic ne opravi zadostnega vzorčenja za vsa goriva ali ne opravi zadostnega vzorčenja na bencinskih servisih (v primerjavi s skladišči/rafinerijami), da bi izpolnile zahteve standarda EN 14274[7] – glej preglednico 4. Če države članice uporabljajo svoje nacionalne sisteme spremljanja, jih morajo v celoti opisati, da se lahko preveri njihova skladnost z evropskim standardom. V tem opisu je treba dokazati, da je sistem spremljanja glede statistične zanesljivosti enakovreden standardu EN 14274. Poročila držav članic se ocenjujejo v skladu z ustreznimi sezonskimi obdobji, da se zagotovi primerljivost poročanja na ravni celotne EU. Če je država članica izbrala drugačno sezonsko obdobje od opredeljenega, je treba v nacionalni prilogi k poročilu o spremljanju kakovosti goriv navesti ustrezne informacije.

4. Leto poročanja 2010

4.1 Kakovost in količina goriva

V nasprotju s preteklimi leti je nova omejitev vsebnosti žvepla na največ 10 ppm (uvedena leta 2009) za vsa cestna goriva za motorna vozila prispevala k prehodu z motornega bencina RON 95 (< 50 mg/kg) na RON 95 (< 10 mg/kg). V zvezi z oktanskim številom je leta 2010 RON 95 predstavljal večino prodaje goriva, tj. 67 % prodaje. Od preostalega goriva je 95 =< RON < 98 predstavljal 27 %, RON 98 okrog 5 %, RON 91 pa 1 % celotne prodaje.

Slika 1: Deleži prodaje goriv v EU glede na vrsto goriva (%) leta 2010*

V milijonih litrov

|| || || RON = 91 || || || RON = 95 || || || RON 95 =< RON < 98 || || || RON 98 || || || Dizelsko gorivo

Preglednica 2: Povzetek glede na vrsto goriva v letu 2010

Vrsta goriva || V milijonih litrov || Tržni delež EU

Neosvinčeni min. RON = 91 || 1 618 || 1 %

Neosvinčeni min. RON = 95 || 80 308 || 67 %

Neosvinčeni 95 ≤ RON < 98 || 32 898 || 27 %

Neosvinčeni RON ≥ 98 || 6 409 || 5 %

Skupaj motorni bencin || 121 233 || 100,0 %

Dizelsko gorivo (< 10 ppm S) || 246 841 || 100,0 %

Skupaj dizelsko gorivo || 246 841 || 100,0 %

|| ||

Časovni trendi prodaje goriv v EU

Na sliki 2 je prikazan razvoj porabe goriva v EU v zadnjih desetih letih, pri čemer je očitno povečanje porabe dizelskega goriva glede na porabo bencina.

Slika 2: Razvoj porabe goriva v EU

V milijonih litrov

||

Razen Francije v obdobju 2003–2005, ker ni predložila podatkov; razen Luksemburga v obdobju 2007–2009 ter Malte v letih 2006 in 2009, ker v zadevnih obdobjih nista predložila poročil.

Prodaja goriva v EU-27 glede na vrsto goriva

V preglednici 3 je prikazana poraba goriva glede na vrsto goriva in državo članico za leto 2010.

Preglednica 3: Poraba goriva glede na vrsto goriva in državo članico

Vrsta goriva || Prodaja motornega bencina (v milijonih litrov) || Prodaja dizelskega goriva (v milijonih litrov)

Država članica || min. RON = 91 || min. RON = 95 || 95 ≤ RON < 98 || RON ≥ 98 || Motorni bencin skupaj || Dizelsko gorivo skupaj

Avstrija || 150 || – || 2 251 || 64 || 2 465 || 7 437

Belgija || – || 1 251 || – || 363 || 1 614 || 7 733

Bolgarija || – || 847 || – || – || 847 || 2 168

Ciper || – || 479 || – || 47 || 526 || 428

Češka republika || 5 || - || 2 459 || 49 || 2 513 || 4 637

Danska || 517 || 1 570 || – || 3 || 2 090 || 3 101

Estonija || – || – || 338 || 33 || 371 || 572

Finska || – || 2 075 || 162 || – || 2 237 || 2 790

Francija || – || 8 677 || – || 2 202 || 10 879 || 39 749

Nemčija || 943 || – || 24 901 || 740 || 26 584 || 38 356

Grčija || – || 4 634 || 220 || 153 || 5 007 || 2 977

Madžarska || – || 1 743 || – || 47 || 1 790 || 3 274

Irska || – || 1 974 || – || – || 1 974 || 2 672

Italija || – || 11 678 || – || – || 11 678 || 30 238

Latvija || – || – || 347 || 29 || 376 || 801

Litva || – || 385 || – || 9 || 394 || 1 190

Luksemburg || 1 || 373 || – || 92 || 466 || 1 894

Malta || – || – || 91 || 10 || 101 || 120

Nizozemska || – || 5 496 || – || 75 || 5 571 || 7 634

Poljska || – || 5 138 || – || 513 || 5 651 || 13 896

Portugalska || – || – || 1 703 || 187 || 1 890 || 5 898

Romunija || – || – || 1 274 || 793 || 2 067 || 4 997

Slovaška || – || 781 || – || 19 || 800 || 1 281

Slovenija || – || – || 660 || 79 || 739 || 1 419

Španija || – || 6 908 || – || 766 || 7 674 || 31 540

Švedska || – || 4 394 || – || 138 || 4 532 || 5 164

Združeno kraljestvo || – || 19 444 || 953 || – || 20 397 || 24 875

V preglednici 3 je prikazan obseg prodaje goriva v posamezni državi članici glede na vrsto goriva. Opazni so nekateri splošni trendi:

· V vseh državah članicah, razen v dveh, prevladuje na trgu dizelsko gorivo.

· Največja odvisnost od dizelskega goriva je ugotovljena v Belgiji, saj prodaja dizelskega goriva dosega 82,7-odstotni tržni delež, ki je med vsemi državami članicami največji.

· Največji obseg prodaje goriva leta 2010 je bil ugotovljen v Nemčiji, in sicer je predstavljal 17,6 % skupne prodaje goriva v EU, pri čemer je delež motornega bencina znašal 21,9 %, delež dizelskega goriva pa 15,5 %. Drugi največji trg je bila Francija s 13,8-odstotnim deležem prodaje goriva v EU, pri čemer je delež prodaje motornega bencina znašal 9,0 %, delež prodaje dizelskega goriva pa 16,1 %, medtem ko je prodaja goriva v Združenem kraljestvu predstavljala 12,3 % celotne prodaje goriv s 16,8-odstotnim deležem za motorni bencin in 10,1-odstotnim deležem za dizelsko gorivo.

Podobno kot v obdobju 2001–2009 je bilo leta 2010 največ goriva prodanega v Franciji, Nemčiji, Italiji, Španiji in Združenem kraljestvu.

Glede na poročila je od leta 2001 odstopanje v zvezi z različnimi vrstami goriva, ki so na voljo v EU, manjše. Razlika med vrstami bencina večinoma izhaja iz različnih oktanskih števil (kategorija RON). Leta 2010 je samo šest držav članic poročalo, da imajo na voljo tri vrste motornega bencina, ostale pa so poročale o dveh vrstah (nobena država članica v poročilu ni navedla, da ima na voljo le eno vrsto motornega bencina).

Pred letom 2009 sta bili za uporabo pri cestnih motornih vozilih na voljo dve vrsti dizelskega goriva, tj. z nizko vsebnostjo žvepla in brez žvepla (koncentracija žvepla npr. manj kot 10 ppm). V skladu s pričakovanji in podatki za leto 2010 so vse države članice v skladu z obveznimi omejitvami vsebnosti žvepla prešle na 100-odstotna dizelska goriva brez žvepla, tako da imajo na voljo le eno vrsto dizelskega goriva.

5. Vzorčenje in poročanje

Standard EN 14274 vključuje podrobne zahteve glede števila in mest vzorčenja, ki ga morajo države članice opraviti in o tem poročati v poročilih o kakovosti goriv. V standardu EN 14274 so navedeni številni dejavniki, ki jih je treba upoštevati pri oceni režima vzorčenja, na primer število rafinerij, ki oskrbujejo trg, število razpoložljivih vrst goriva ter število različnih uvoženih vrst goriva in virov. V standardu je določeno najmanjše število vzorcev za posamezno vrsto goriva v zimskem in poletnem obdobju. V prejšnjih letih je bilo v državah članicah nekaj negotovosti glede zahtev za vzorčenje, vendar sta se količina vzorcev ter razdelitev podatkov v poročilih glede na poletna in zimska obdobja v zadnjih letih izboljšala.

Preglednica 4 vključuje razčlenitev vzorčenja in poročanja za posamezne države članice v letu 2010. Če je država članica uporabila statistični model iz standarda EN 14274, se izračuna skupno najmanjše število potrebnih vzorcev, ob upoštevanju, da je za posamezen model znana minimalna zahteva glede vzorca[8]. V preglednici so razčlenjeni tudi vsi odvzeti vzorci in vzorčenje, opravljeno na bencinskih servisih. Leta 2010 te razčlenitve niso predložile nekatere države članice (Švedska, Združeno kraljestvo, Španija, Nemčija in Latvija). EN 14274 določa, da je treba za izpolnjevanje minimalne zahteve glede vzorčenja upoštevati mesta za točenje goriva, ki so opredeljena kot „mesta, maloprodajna ali veleprodajna, kjer se gorivo toči v vozila za namene pogona.“ Zaradi izpolnjevanja minimalnih zahtev glede vzorčenja je zato treba vzorčenje na distribucijskih terminalih ali rafinerijah izvesti poleg vzorčenja, opravljenega na bencinskih servisih.

V primerih, v katerih so države poročale o uporabi „nacionalnega sistema spremljanja“[9], je bila ocena enakovrednih minimalnih zahtev glede vzorčenja izvedena na podlagi velikosti države in drugih predloženih podatkov. Če je mesto odvzema vzorcev znano, je mogoče ugotoviti, ali količine vzorca dokazujejo skladnost s standardom EN 14274.

Sedem držav članic (ki so uporabile sistem v skladu s standardom EN 14274 ali nacionalni sistem spremljanja) ni v celoti izpolnilo zahtev iz standarda. To neizpolnjevanje je povezano z mesti odvzema vzorca in tudi s številom zbranih vzorcev, vendar te težave ne vplivajo na veljavnost in verodostojnost rezultatov, sporočenih Komisiji.

Trenutno si Komisija v sodelovanju z državami članicami prizadeva pojasniti razloge za ta odstopanja in poskuša zagotoviti izboljšanje stanja v prihodnje.

V preglednici 4 je določeno najmanjše število vzorcev, ki jih je treba odvzeti na bencinskih servisih, da bi države članice dokazale skladnost z Direktivo.

Preglednica 4: Povzetek vzorčenja in poročanja držav članic glede na zahteve iz Direktive 98/70/ES in evropskega standarda EN 14274

DČ || Model sistema spremljanja kakovosti goriv (1) || Velikost (2) || Ločeno poletno in zimsko obdobje? (3) || Vzorci posamezne vrste na obdobje (4) || Skupno št. zahtevanih vzorcev (5) || Odvzeti vzorci (6) || Vzorci, odvzeti na bencinskih servisih (7)

Motorni bencin || Dizelsko gorivo || Motorni bencin || Dizelsko gorivo || Motorni bencin || Dizelsko gorivo

Avstrija || AT || C || majhna || ü || 50 || 102 || 100 || 203 || 100 || 203 || 100

Belgija || BE || N || majhna || ü || 100 || 400 || 200 || 2 133 || 4 985 || 2 133 || 4 958

Bolgarija || BG || B || majhna || ü || 100 || 200 || 200 || 427 || 468 || 418 || 456

Ciper || CY || C || majhna || ü || 50 || 100 || 100 || 293 || 167 || 149 || 167

Češka republika || CZ || C || majhna || ü || 50 || 101 || 100 || 747 || 877 || 747 || 877

Danska || DK || N || majhna || ü || 50 || 201 || 100 || 42 || 22 || 42 || 22

Estonija || EE || C || majhna || ü || 50 || 103 || 100 || 350 || 200 || 350 || 200

Finska || FI || A || majhna || ü || 50 || 103 || 100 || 185 || 162 || 140 || 117

Francija || FR || B || velik || ü || 200 || 416 || 400 || 827 || 395 || 827 || 395

Nemčija || DE || N || velika || ü || 200 || 405 || 400 || 417 || 305 || – || –

Grčija || EL || A || majhna || ü || 50 || 105 || 100 || 250 || 120 || 29 || 17

Madžarska || HU || C || majhna || ü || 50 || 101 || 100 || 120 || 120 || 120 || 120

Irska || IE || C || majhna || ü || 50 || 100 || 100 || 144 || 126 || 92 || 92

Italija || IT || A || velika || ü || 100 || 200 || 200 || 200 || 200 || 100 || 100

Latvija || LV || N || majhna || ü || 100 || 400 || 200 || 438 || 674 || – || –

Litva || LT || C || majhna || ü || 50 || 101 || 100 || 101 || 100 || 97 || 95

Luksemburg || LU || C || majhna || ü || 50 || 104 || 100 || 47 || 75 || 43 || 71

Malta || MT || N || majhna || ü || 100 || 209 || 200 || 49 || 43 || 39 || 30

Nizozemska || NL || A || majhna || ü || 50 || 100 || 100 || 100 || 100 || 100 || 100

Poljska || PL || B || velika || ü || 200 || 408 || 400 || 291 || 229 || 291 || 229

Portugalska || PT || N || majhna || ü || 100 || 209 || 200 || 236 || 118 || 200 || 100

Romunija || RO || B || majhna || ü || 100 || 400 || 200 || 360 || 210 || 360 || 210

Slovaška || SK || C || majhna || ü || 50 || 101 || 100 || 168 || 137 || 168 || 137

Slovenija || SI || C || majhna || ü || 50 || 103 || 100 || 149 || 181 || 145 || 115

Španija || ES || N || velika || ü || 200 || 409 || 400 || 520 || 264 || – || –

Švedska || SE || N || majhna || ü || 100 || 203 || 200 || 553 || 620 || – || –

Združeno kraljestvo || UK || N || velika || ü || 200 || 404 || 400 || 2 195 || 2 428 || – || –

6. Skladnost z Direktivo 98/70/ES v letu 2010

6.1 Motorni bencin

Večina držav članic je leta 2010 predložila popolne informacije o skladnosti vzorcev motornega bencina. Pri določanju skladnosti mora biti znano, katera preskusna metoda je bila uporabljena za preskušanje nekaterih parametrov (ponovljivost in mejne vrednosti se razlikujejo glede na preskusno metodo). Določeno je bilo, da morajo države članice te informacije predložiti v obrazcu poročila – čeprav to ni obvezen del poročanja, je nujen za določitev stopenj skladnosti. Leta 2010 je bilo za motorni bencin zbranih 11 531 vzorcev, za dizelsko gorivo pa 13 391 vzorcev.

Neskladnost s specifikacijo je bila leta 2010 v Uniji najpogosteje ugotovljena pri naslednjih parametrih:

· Parni tlak v poletnem obdobju je bil leta 2010 presežen v 215 primerih, kar prestavlja 1,85 % vseh vzorcev. Vendar postaja očitno, da so številna preseganja posledica prehodnih goriv, in sicer pri prehodu z goriva poletne specifikacije na gorivo zimske specifikacije in obratno, ki ga izvedejo dobavitelji.

· Neskladnost s specifikacijami je bila leta 2010 ugotovljena pri 59 vzorcih RON/MON, kar predstavlja 0,5 % vseh vzorcev.

· Največja dovoljena vsebnost žvepla 10 ppm je bila presežena v 34 vzorcih ali pri 0,29 % vseh vzorcev, pri čemer je bila največja vrednost vzorca 45,9 mg/kg. Vendar je povprečna vsebnost žvepla za vse države članice še vedno nižja od obvezne mejne vrednosti 10 ppm, in sicer znaša 5,8 ppm.

Nizozemska ni predložila popolnih podatkov o vzorcih, v zvezi s katerimi je bila ugotovljena neskladnost z mejnimi vrednostmi, medtem ko Nemčija ni predložila podatkov glede nekaterih neskladnosti motornega bencina RON 91.

6.2 Dizelsko gorivo

Podatkov o vzorcih, v zvezi s katerimi je bila ugotovljena neskladnost s specifikacijami za dizelsko gorivo, leta 2010 nista predložili le dve državi članici (Latvija in Nizozemska, v katerih je mejne vrednosti presegal najmanj en preskušen vzorec goriva). Neskladnost s specifikacijami je bila od petih parametrov, ki so bili leta 2010 preskušeni za dizelsko gorivo, ugotovljena pri naslednjih parametrih:

· Čeprav je povprečna vsebnost žvepla v EU še vedno manjša od obvezne mejne vrednosti 10 ppm, in sicer znaša 6,5 ppm, je bila neskladnost ugotovljena v 169 primerih ali 1,26 % vseh primerov, pri čemer so bile ugotovljene naslednje največje vrednosti:

– v Bolgariji je bila ugotovljena največja vrednost 500 mg/kg (na podlagi neskladnega vzorca goriva je moral dobavitelj plačati denarno kazen);

– na Poljskem je bila ugotovljena neskladnost enega ali več vzorcev, pri čemer je bila največja vrednost vsebnosti žvepla 455 mg/kg. Gorivo, v zvezi s katerim je bila na Poljskem ugotovljena zelo visoka vsebnost žvepla, je bilo umaknjeno s trga. Poljski organi so o neskladnem gorivu obvestili tudi urad za davčni nadzor in carinski urad ter regionalni inšpektorat za varstvo okolja;

– 294 mg/kg v Romuniji (podatki o sprejetih ukrepih niso bili predloženi) in

– 94,2 mg/kg na Cipru, kjer je bilo ugotovljeno, da je kontaminacija na bencinskem servisu posledica mešanja dizelskega goriva za motorna vozila s kurilnim dizelskim gorivom. Zoper bencinski servis je bil uveden kazenski pregon.

· Leta 2010 je destilacijske omejitve preseglo 38 vzorcev.

· Med vzorci, testiranimi v zvezi s cetanskim številom, so bili štirje od njih neskladni s specifikacijo.

6.3 Povzetek

Preglednica 5 vključuje povzetek skladnosti držav članic z Direktivo 98/70/ES v zvezi s poročanjem v letu 2010 glede na rezultate analize vzorcev na podlagi mejnih vrednosti ter obliko poročanja in vsebino. S spremembo Direktive 98/70/ES (Direktiva 2003/17/ES) je bil vanjo vključen naslednji odstavek: „Države članice določijo kazni za kršitve nacionalnih določb, sprejetih na podlagi te direktive. Kazni, ki bodo določene, morajo biti učinkovite, sorazmerne in odvračilne.“

Nekatere države članice so zagotovile razlago sanacijskih ukrepov in kazni, ki jih izrečejo nacionalni organi, kadar je ugotovljena neskladnost vzorcev s specifikacijami.

Od 11 531 vzorcev, ki so bili leta 2010 preskušeni za motorni bencin, 411 vzorcev ni bilo v skladu s specifikacijo glede mejnih vrednosti za enega ali več parametrov, kar pomeni 3,6-odstotno stopnjo neskladnosti. Od 13 391 vzorcev, ki so bili leta 2010 preskušeni v zvezi s petimi obveznimi parametri za dizelsko gorivo, jih 211 ni izpolnjevalo določenih mejnih vrednosti, kar predstavlja 1,6 % vseh sporočenih vzorcev.

Delež vzorcev, za katere je ugotovljeno, da niso v skladu s specifikacijo, je odvisen od števila odvzetih vzorcev, ki pa naj bi bilo (v posamezni državi članici) povezano z obsegom prodaje goriv in viri dobave. Vendar ker države članice uporabljajo nacionalne sisteme spremljanja, ki morda niso enakovredni sistemom iz standarda EN 14274, je treba upoštevati tudi neskladnost znotraj Unije na podlagi obsega prodaje in števila vzorcev. Slika 3 prikazuje stopnjo neskladnosti glede na obseg prodaje in število vzorcev, pri čemer je opazen trend povečanja do leta 2010.

Slika 3: Časovni trendi skupnih neskladij z mejnimi vrednostmi za motorni bencin in dizelsko gorivo

Neskladnost v % glede na obseg prodaje goriva ||

|| Leto

|| || Dizelsko gorivo || || Motorni bencin

*Razen Francije v obdobju 2003–2005, ker ni predložila podatkov. Razen Luksemburga v obdobju 2007–2009 ter Malte v letih 2006 in 2009, ker v zadevnih obdobjih nista predložila poročil.

Preglednica 5: Povzetek skladnosti držav članic z Direktivo 98/70/ES v zvezi s poročanjem v letu 2010

|| DČ || Neskladnost z mejnimi vrednostmi neskladni vzorci (NV)/vzorci skupaj || Nepopolno poročanje neizmerjeni parametri (NP)/parametri skupaj || Prepozno poročilo

|| || (1) || (2) || (3)

|| || Motorni bencin || Dizelsko gorivo || Motorni bencin || Dizelsko gorivo ||

|| || NV || Skupaj || NV || Skupaj || NP || Skupaj || NP || Skupaj || (v mesecih)

|| AT || 6 || 203 || 3 || 100 || 0 || 18 || 0 || 5 || <1

|| BE || 103 || 2 133 || 79 || 4 985 || 0 || 18 || 0 || 5 || pravočasno

|| BG || 39 || 427 || 56 || 468 || 3 || 18 || 0 || 5 || pravočasno

|| CY || 41 || 293 || 1 || 167 || 0 || 18 || 0 || 5 || <1

|| CZ || > 61 || 747 || 29 || 877 || 0 || 18 || 0 || 5 || pravočasno

|| DK || 0 || 42 || 0 || 22 || 0 || 18 || 0 || 5 || pravočasno

|| EE || 17 || 350 || 3 || 200 || 0 || 18 || 0 || 5 || pravočasno

|| FI || 0 || 185 || 1 || 162 || 0 || 18 || 0 || 5 || pravočasno

|| FR || 56 || 827 || 10 || 395 || 0 || 18 || 1 || 5 || pravočasno

|| DE || > 7 || 417 || 1 || 305 || 0 || 18 || 0 || 5 || < 4

|| EL || 0 || 250 || 0 || 120 || 0 || 18 || 0 || 5 || < 1

|| HU || 0 || 120 || 0 || 120 || 0 || 18 || 0 || 5 || pravočasno

|| IE || 15 || 144 || 1 || 126 || 0 || 18 || 0 || 5 || pravočasno

|| IT || 2 || 200 || 0 || 200 || 1 || 18 || 0 || 5 || < 1

|| LV || 0 || 438 || 0 || 674 || 0 || 18 || 0 || 5 || pravočasno

|| LT || 0 || 101 || > 1 || 100 || 0 || 18 || 0 || 5 || pravočasno

|| LU || 7 || 47 || 0 || 75 || 1 || 18 || 0 || 5 || < 1

|| MT || 2 || 49 || 3 || 43 || 0 || 18 || 0 || 5 || pravočasno

|| NL || > 2 || 100 || > 1 || 100 || 0 || 18 || 0 || 5 || < 5

|| PL || 15 || 291 || 3 || 229 || 0 || 18 || 0 || 5 || pravočasno

|| PT || 29 || 236 || 8 || 118 || 0 || 18 || 0 || 5 || < 1

|| RO || > 5 || 360 || 11 || 210 || 0 || 18 || 0 || 5 || < 1

|| SK || 0 || 168 || 7 || 137 || 0 || 18 || 0 || 5 || pravočasno

|| SI || 0 || 149 || 0 || 181 || 0 || 18 || 0 || 5 || pravočasno

|| ES || 6 || 520 || 0 || 264 || 0 || 18 || 0 || 5 || < 2

|| SE || 0 || 553 || 0 || 620 || 6 || 18 || 0 || 5 || pravočasno

|| UK || 5 || 2 195 || 0 || 2 428 || 2 || 18 || 0 || 5 || pravočasno

|| Št. držav || 18 || 18 || 5 || 1 || 10

||

# || Stolpec || Pojasnila

(1) Neskladnost z mejnimi vrednostmi (meje zaupanja – 95%) || V primeru nepopolnih poročil ni mogoče potrditi, ali so bile mejne vrednosti upoštevane pri vseh vzorcih. Če na podlagi predloženih podatkov ni bilo mogoče opredeliti števila vzorcev, ki presegajo mejno vrednost, znak „>“ pomeni, da je število vzorcev, ki presegajo omejitve, najnižje in je lahko večje.

(2) Nepopolno poročanje || Čeprav se lahko vzorčenje za nekatere parametre izvede v manjših količinah, je treba za pravilno oceno kakovosti goriva odvzeti vzorce za vse parametre. Države članice morajo jasno navesti, kdaj so bili pridobljeni rezultati vzorčenja, in te rezultate predložiti.

(3) Pozno poročilo || Direktiva 98/70/ES določa, da morajo države članice predložiti poročila o spremljanju najpozneje do 30. junija vsako leto.

7. Sklepne ugotovitve

Kakovost goriva je tesno povezana z emisijami CO2 in kakovostjo zraka, od nje pa je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov.

Na podlagi spremljanja kakovosti goriv leta 2010 je ugotovljeno, da se specifikacije za motorni bencin in dizelsko gorivo iz Direktive 98/70/ES na splošno upoštevajo, pri čemer je bilo ugotovljenih le nekaj prekoračitev. S postopnim sprejetjem standarda EN 14274 s strani držav članic bo dosežena večja usklajenost podatkov, ki so na voljo za ocenjevanje različnih parametrov kakovosti goriva, medtem ko si države članice prizadevajo izboljšati svoje razumevanje zahtev glede poročanja.

Ker so prekoračitve razmeroma redke, večina držav članic pa ukrepa tako, da gorivo, ki ni v skladu z zahtevami, umakne iz prodaje, Komisija ni seznanjena z nobenimi negativnimi učinki na emisije vozil ali delovanje motorja zaradi teh prekoračitev. Vendar Komisija poziva države članice k nadaljnjemu ukrepanju, da se zagotovi popolna skladnost in da se takšne težave ne bi pojavile v prihodnosti, ter k zagotavljanju, da se poročila predložijo Komisiji v predpisanem roku.

[1] Direktiva Evropskega parlamenta in Sveta 98/70/ES o kakovosti motornega bencina in dizelskega goriva ter spremembi Direktive 93/12/EGS, UL L 350, 28.12.1998, str. 58.

[2] Raziskovalno oktansko število (RON) je kvantitativna mera največjega kompresijskega razmerja, pri katerem se lahko v motorju uporabi motorni bencin, ne da bi se del zmesi v motorju samodejno vžgal. Samodejni vžig povzroča preveliko porabo goriva ter povečuje emisije hlapnih organskih spojin in ogljikovega monoksida.

[3] Parni tlak je mera za hlapljivost goriva. Uravnava se poleti, ker so zaradi temperatur v tem letnem času tudi emisije hlapnih organskih spojin največje, te pa so predhodniki prizemnega ozona. Zaradi prekoračitev se povečajo emisije hlapnih organskih spojin.

[4] Destilacijski parameter določa delež goriva, ki izpari pri 100 ˚C in 150 ˚C. Tako je omejen delež hlapljivih sestavin, ki se lahko primešajo motornemu bencinu. Prekoračitve lahko povzročijo nastanek parnih mehurčkov v motorju in otežujejo vožnjo.

[5] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Sistem spremljanja kakovosti goriv (FQMS).

[6] https://circabc.europa.eu/w/browse/5e89b837-2bec-4284-b9fe-c156271268f7.

[7] Za podrobnosti glej oddelek 5.

[8] Standard EN 14274 določa najmanjše število vzorcev za posamezno gorivo (odvisno od uporabljenega statističnega modela in deleža prodaje). Standard določa najmanjše število vzorcev, ki jih je treba odvzeti za posamezno vrsto goriva.

|| Število vzorcev glede na vrsto ter zimsko in poletno obdobje*

Model || Majhna država || Velika država

Statistični model A iz standarda EN 14274 || 50 || 100

Statistični model B iz standarda EN 14274 || 100 || 200

Statistični model C iz standarda EN 14274 || 50 || –

Nacionalni sistem || – || –

*Zahteve glede letnega vzorčenja torej ustrezajo dvakratnim vrednostim iz preglednice za posamezno vrsto goriva.

[9] Direktiva dopušča uporabo „nacionalnih sistemov spremljanja“, če so dobljeni rezultati enako zanesljivi kot rezultati na podlagi standarda EN 14274.